
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 5T/3/2025 8725010768 10. 11. 2025 JUDr. Dominika Ordzovenská ECLI:SK:OSPP:2025:8725010768.3
Opravné uznesenie Okresný súd Poprad, samosudkyňou JUDr. Dominikou Ordzovenskou, v trestnej veci obvineného A. B., nar. XX.XX.XXXX v Starej Ľubovni, trvale bytom C. XXX/X, A., okres Stará Ľubovňa, pre prečin neoprávneného prechovávania omamnej látky a psychotropnej látky § 171 ods. 2, ods. 3 Trestného zákona, o oprave písomného vyhotovenia trestného rozkazu Okresného súdu Poprad sp. zn. 5T/3/2025 zo dňa 01. septembra 2025, t a k t o rozhodol: Podľa § 357 Trestného poriadku v spojení s § 174 ods. 1 Trestného poriadku oprav u j e inú zrejmú nesprávnosť v trestnom rozkaze Okresného súdu Poprad sp. zn. 5T/3/2025 zo dňa 01. septembra 2025 tak, že právna kvalifikácia skutku po slovách čím spáchal správne znie: „prečin neoprávneného prechovávania omamnej látky a psychotropnej látky § 171 ods. 2, ods. 3 Trestného zákona“ odôvodnenie: Okresný súd Poprad trestným rozkazom sp. zn. 5T/5/2025 zo dňa 01.09.2025 uznal obvineného A. B. za vinného zo spáchania prečinu neoprávneného prechovávania omamnej látky a psychotropnej látky § 171 ods. 2, ods. 3 Trestného zákona. Súd podľa § 44 upustil od uloženia súhrnného trestu, nakoľko úhrnný trest odňatia slobody uložený trestným rozkazom Okresného súdu Stará Ľubovňa sp. zn. 8T/22/2025 zo dňa 09.06.2025, právoplatný dňa 09.06.2025, v trvaní 36 (tridsaťšesť) mesiacov s podmienečným odkladom jeho výkonu na skúšobnú dobu s probačným dohľadom v trvaní 4 (štyroch) rokov považuje súd na ochranu spoločnosti a nápravu obvineného za dostatočný. Súd zistil, že pri písomnom vyhotovovaní trestného rozkazu Okresného súdu Poprad sp. zn. 5T/3/2025 zo dňa 01.09.2025 došlo k inej zrejmej nesprávnosti, a to nesprávne uvedená právna kvalifikácia skutku „prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2, ods. 3 Trestného zákona“, namiesto správne uvedenej právnej kvalifikácie skutku „prečin neoprávneného prechovávania omamnej látky a psychotropnej látky § 171 ods. 2, ods. 3 Trestného zákona.“ Podľa § 174 ods. 1 prvej vety Trestného poriadku, predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení rozsudku a v jeho rovnopisoch, tak aby vyhotovenie bolo v úplnej zhode s obsahom rozsudku, ako bol vyhlásený. Podľa § 357 Trestného poriadku na opravu vyhotovenia a rovnopisu trestného rozkazu sa primerane vzťahujú ustanovenia § 174; na účinky opravy sa primerane vzťahuje ustanovenie § 175.
S poukazom na citované zákonné ustanovenie samosudkyňa rozhodla o oprave inej zrejmej nesprávnosti tak, ako je uvedené vo výrokovej časti tohto uznesenia s tým, že uvedená zrejmá nesprávnosť sa žiadnym spôsobom podstatne nedotkla výroku o vine a treste. Poučenie: Proti tomuto uzneseniu je prípustná sťažnosť do 3 (troch) pracovných dní odo dňa jeho doručenia, na Krajský súd v Prešove prostredníctvom Okresného súdu Poprad. Sťažnosť má odkladný účinok.

